
LAURA  GUNDERSEN 

Blyanttegning  av  Åsta  Hansteen 

(1871) 


I. 

Dagen  etter  Laura  Gundersens  begravelse 
møtte  jeg  Ibseji  paa  Drammensveien.  Han 
stanset  mig  for  at  tale  om  hende.  Jeg  for- 
talte ham  et  og  andet  træk  og  før  vi  skiltes 
sa  han  meget  intenst:  «De  som  kjendte  fru 
Gundersen  saa  godt,  og  som  stod  hende  saa 
nær,  De  burde  skrive  om  hende.» 

Mange  aar  er  gaat,  og  jeg  har  ofte  tænkt 
paa  hans  ord;  men  indtrykkene  var  for  mange 
og  stormet  saa  ind  paa  mig,  at  jeg  ikke  kunde 
finde  ord,  som  var  hendes  minde  værdig.  Al- 
lerede fra  jeg  var  barn  stod  hun  for  mig  som 
en  aabenbaring.  Jeg  saa  hende  i  Bergen  som 
«Ragnhild»  i  «Svend  Dyrings  Hus»  og  som 
«Desdemona».  Bakefter  gik  jeg  som  i  drøm- 
me og  levet  i  en  ny  forunderlig  verden,  som 
hun  hadde  ført  mig  ind  i. 

Den  næste  gang,  jeg  saa  hende,  var  i  hen- 
des hjem  i  Søgaten  6  i  Kristiania.  Hun  sat 
i  sin  stue  ved  det  runde  bord,  som  var  ganske 

dækket  med  bøker.  Det  slog  mig,  at  det  var 
mest  franske.  Hun  sat  og  læste  Alfred  de 
Musset  og  viste  mig  en  herlig  utgave  av  hans 
verker.  Av  alle  hans  skuespil  beundret  hun 
André  del  Sarto  mest.  Senere  læste  hun  ofte 
høit  for  mig  scener  av  den. 

Thomas  a  Kempis,  likeledes  paa  fransk,  laa 
altid  paa  hendes  bord.  Disse  to,  Alfred  de 
Musset  og  Thomas  a  Kempis  hørte  til  hen- 
des stadige   læsning. 

Fru  Gundersen  hadde  stor  interesse  og 
meget  talent  for  fremmede  sprog.  Da  hun  var 
60  aar  begyndte  hun  at  lære  engelsk  med  den 
tanke  at  spille  «Fru  Alving»  i  London  og  hun 
vilde  lære  Shakespeare  at  kjende  paa  hans  eget 
sprog.  Paa  samme  tid  tok  hun  timer  i  norsk 
for  at  være  aldeles  sikker  paa,  at  hun  skrev 
sit  modersmaal  korrekt. 

Hun  elsket  det  franske  sprog  og  alt  fransk. 
Kanske  skriver  denne  kjærlighet  sig  fra  hen- 
des franske  oprindelse.  Hendes  mor,  Beathe 
Marie  Coucheron,  var  datter  av  major  Ber- 
thold  Coucheron,  hvis  slegt  var  indvandret 
fra  Frankrike.  Paris  var  ogsaa  maalet  for 
hendes  første   studiereise. 

Fru  Gundersen  fortalte  mig,  at  da  hun  før- 

ste  gang  kom  til  Versailles,  og  da  hun  stod 
i  speilgalleriet  paa  slottet  —  scenen  for  Sol- 
kongens glimrende  fester  —  for  den  tanke 
som  et  lyn  igjennem  hende:  «Her  har  Du 
været  før,  her  har  Du  levet,  her  har  Du  hørt 
hjemme.» 

At  hun  med  sit  majestætiske  ydre,  den 
fødte  dronning  i  kunstens  rike,  følte  sig 
hjemme  der,  hvor  jordens  store  hadde  fær- 
dedes,  syntes  jeg  ikke  var  det  mindste  over- 
raskende. 

Paa  denne  sin  første  studiereise  til  Paris 
var  hun  i  følge  med  fru  professor  Sørensen 
og  hendes  datter.  Fru  Sørensen  var  enke  ef- 
ter  professor  Nils  Berner  Sørensen,  i  hvis 
gjestfri  hjem  i  Kristiania  Laura  Svendsen  — 
som  hun  het  dengang  —  var  som  barn  i 
huset. 

Blandt  hendes  venner  og  velyndere  fra  den 
tid,  var  den  nuværende  minister,  Fritz  Wedel 
Jarlsbergs  forældre,  kommandør  i  marinen 
baron  Wedel  Jarlsberg  og  frue.  De  satte  stor 
pris  paa  hende  og  inviterte  hende  ofte  til  sit 
hjem  i   Kristiania. 

Advokat  Dunker  var  den  gang  formand  i 
direktionen  ved  Kristiania  teater.    Han  viste 

altid  skuespillerne  stor  elskværdighet,  de  del- 
tok ikke  alene  i  de  større  selskaper  i  hans 
hjem,  men  de  vanket  i  hans  familie  ogsaa  i 
det  daglige  liv.  Fru  Mathilde  Schjott,  Dun- 
kers datter,  fortæller  følgende  lille  træk  fra 
denne  tid: 

En  aften  hadde  Laura  Svendsen  spillet 
grevinde  Elena  i  Alex.  Dumas'  stykke  «Kean», 
hvor  den  store  danske  skuespiller  Jørgensen 
spilte  titelrollen.  I  scenen,  hvor  Elena  be- 
søker Kean  i  hans  loge  mistet  Laura  Svend- 
sen sin  vifte.  Dagen  efter  var  hun  i  julesel- 
skap hos  Dunkers.  Der  var  juleleker  med  ge- 
vinster og  Laura  Svendsen  vandt  en  vifte  med 
følgende   devise,   skrevet  av   Dunker: 

«De  mistet  nok  Deres  vifte 

I  logen  hos  Kean  igaar. 

For  at   fri   Dem   fra   aabenbart   skrifte 

En  ny  De  iaften  faar.» 

Den  anden  store  danske  skuespiller  Wil- 
helm Wiehe  var  knyttet  til  Kristiania  teater 
fra  1851  til  1861.  De  aar  fru  Gundersen  spilte 
sammen  med  ham,  omtalte  hun  som  sin  in- 
teressanteste teatertid.  Da  Wiehe  blev  kaldt 
tilbake  til  Danmark  følte  hun  en  ubeskrive- 

lig  tomhet,  og  der  gik  aar  før  hun  vaagnet  til 
liv  igjen  og  arbeidslysten  og  arbeidsglæden 
blev  den  samme  som  før. 

Mens  hun  hadde  denne  forfærdelige  en- 
somhetsfølelse møtte  hun  Sigvard  Gundersen. 
Han  gik  den  gang  paa  krigsskolen,  da  hans 
forældre  ønsket,  at  han  skulde  bli  officer. 
Men  Sigvard  vilde  noget  andet.  Han  vilde 
bli  skuespiller.  Da  eksamensdagen  kom,  la 
han  op  blank  og  dermed  var  knuten  hugget 
over. 

Han  blev  straks  antat  ved  Kristiania  teater, 
og  i  1864  blev  han  gift  med  Laura  Svendsen. 
De  nygifte  reiste  til  Wien  og  saa  det  gamle 
Burgteater  med  Charlotte  Wolter,  Sonnen- 
thal,  Baumeister,  Levinsky,  Meixener,  unge 
som  de  selv. 

Da  de  vendte  tilbake  til  sit  arbeide  igjen, 
\ar  Bjørnstjerne  Bjørnson  ansat  som  instruk- 
tør ved  Kristiania  teater.  De  var  begge  be- 
geistret over  Bjørnsons  instruktion  og  kom 
ofte  tilbake  til  den. 

En  dag  paa  en  prøve  bad  fru  Gundersen 
Bjørnson  om  et  raad. 

Da  scenen  var  slut,  sa  han  til  hende:  «Jeg 
rækker  Dem  et  halmstråa,  og  saa  strør  De  ut 
blomster.» 


14  T  e  a  t  e  r  m  i  n  d  e  r 

De  som  bare  kjender  hende  som  den  store 
tragedienne,  vil  bli  forbauset,  naar  de  hører, 
hvad  han  sa  om  hende  ved  en  anden  leilig- 
het. «Hun  er  saltet  med  lune.»  At  han  hadde 
ret  viste  hendes  spil  som  fru  Riis  i  «Det  nye 
system».  Det  moret  fru  Gundersen  at  vende 
helt  om  og  spille  humoristiske  roller,  og  hun 
knurret  over,  at  hun  ikke  oftere  fik  anledning 
til  det. 

Om  fru  Gundersens  25  aars  jubilæum  staar 
i  Blancs  «Kristiania  teaters  historie» følgende: 
«Den  8de  jan.  1875  feiret  fru  Gundersen  sit 
25  aars  jubilæum  som  «Lady  Rachel»  i  «Lord 
William  Russell»,  hvor  Gundersen  spilte  ti- 
telrollen.  Den  avholdte  og  høit  skattede 
skuespillerinde  som  nu  stod  som  den  modne 
og  fuldt  utviklede  kunstnerinde,  der  kunde  se 
tilbake  paa  en  række  triumfer,  var  ved  denne 
leilighet  gjenstand  for  en  varm  og  anerkjen- 
dende  hyldest  fra  det  publikum,  som  i  hende 
feiret  vor  scenes  første  repræsentant  og  den 
største  tragiske  kunstnerinde.  Under  fore- 
stillingen blev  hun  overrakt  en  guldlaurbær- 
krans  med  en  stor  diamantstjerne  av  venner 
og  beundrere  av  hendes  kunst.  Paa  hvert  blad 
stod   indridset  navnene    paa    hendes    største 

roller.  Efter  forestillingen  blev  hun  ledsaget 
til  sit  hjem  av  et  fakkeltog  med  et  musik- 
korps i  spidsen,  fulgt  av  en  talrig  folkemasse. 
Den  16de  januar  gaves  en  fest  for  hende  i 
frimurerlogen,  hvor  300  damer  og  herrer  del- 
tok, og  ved  hvilken  kongen  gjennem  teater- 
direktionens  formand  lot  hende  overrække 
medaljen   «Litteris   et  artibus». 

Efter  fru  Gundersens  død  gav  Gundersen 
denne  guldlaurbærkrans  til  Kunst-  og  Indu- 
strimuseet. 

Vore  bedste  samtaler  hadde  fru  Gundersen 
og  jeg  paa  vore  spaserture.  Hun  elsket  at 
spasere  og  var  rent  fortvilet,  naar  hun  ikke 
fik  sin  daglige  tur.  Men  alene  vilde  hun  al- 
drig gaa,  helst  vilde  hun  ha  en  av  os  unge 
med  sig. 

Paa  en  av  vore  ture  fortalte  hun  mig  hele 
«Les  Miserables».  Jeg  hører  endnu  hendes 
varme,  bevægede  stemme,  da  hun  beskrev  for 
mig  scenen  med  biskopen  og  sølvlysestakerne. 
Hun  var  sterkt  optat  av  religiøse  spørsmaal, 
og  netop  den  gamle  biskops  tro,  at  kjærlig- 
hetsbudet  er  det  væsentlige  i  den  kristne  lære, 
det  var  ogsaa  hendes  religion.  «Tout  com- 
prendre  c'est  tout  pardonner»  gjentok  hun  ofte. 


18  i  c  ('  l  f  '■  "f  /  n  d  c  r 

Hun  var  ikke  kommen  til  nogen  klarhet. 
Hun  trodde  og  hun  tvilte,  men  hun  kom  altid 
tilbake  til  troen  paa  Gud  og  paa  sjælens  udøde- 
lighet. Hun  kunde  ofte  si:  «Det  har  været 
ufuldkomment  alt,  hvad  jeg  har  git  i  min  kunst 
her,  men  naar  jeg  faar  kastet  denne  ham, 
naar  jeg  er  blit  fornyet,  da  skal  jeg  gi  det 
fuldkomne.» 

Naar  fru  Gundersen  ikke  spilte,  og  jeg  var 
fri,  holdt  jeg  hende  ofte  med  selskap.  Hvis 
jeg  ikke  straks  var  villig  lokket  hun  mig: 
«Jeg  skal  gjennemgaa  et  digt  med  dig,  eller 
vi  skal  læse  din  rolle,  om  du  vil  sitte  hos 
mig  til  Sigvard  kommer.»  Mange  aftener  sat 
jeg  hos  hende.  Vor  læsning  blev  nok  ofte 
avbrutt  av  hendes  lytten,  og  av  at  hun  alt  i 
ett  gik  til  vinduet  og  speidet  efter  Sigvard, 
og  naar  hun  saa  kjendte  hans  svære  skik- 
kelse øverst  i  bakken  i  Raadhusgaten,  eller 
hørte  ham  dreie  nøkkelen  i  entrélaasen,  hvor 
lykkelig  hun  da  var,  og  hvor  straalende  glad 
hun  hilste  ham. 

Bordet  stod  altid  dækket  til  ham,  og  vi 
maatte  sitte  hos  ham,  mens  han  spiste.  Naar 
saa  Gundersen  var  oplagt,  da  forstod  han  ved 
sin    interessante    samtale,    eller   rettere    ene- 

tale,  at  holde  os  iaande,  saa  vi  glemte  al 
træthet. 

Hvis  skuespillere  og  instruktører  hadde  væ- 
ret tilstede  slike  stunder,  hvilke  impulser  og 
nye  ideer  vilde  de  ikke  faat  av  ham!  Han 
kunde  forklare  et  av  Shakespeares  eller  Ibsens 
skuespil,  si  hvordan  de  forskjellige  karakte- 
rer skulde  opfattes,  hvordan  de  skulde  spil- 
les. 

«Det  nytter  litet  vi  har  folk  til  at  besætte 
hovedrollerne,»  kunde  han  si,  «hver  eneste 
liten  rolle  hos  Shakespeare  kræver  sin  person- 
lighet, sin  virkelige  skuespiller.»  Hermed 
mente  han  talent  og  dannelse.  «Hvis  jeg  var 
direktør,»  sa  han,  «vilde  jeg  heller  engagere 
folk  med  h  e  1  dannelse  og  halvt  talent,  end 
folk  med  halv  dannelse  og  helt  talent.» 
Om  et  eventuelt  nyt  teater  talte  han  ofte. 
«Det  maa  ledes  for  det  dannede  mindretal,  det 
er  min  overbevisning,  at  kun  paa  den  maate 
faar  det  dypt  indgripende  betydning  som  op- 
drager  for  massen.»  «Teatret,  det  er  skue- 
spillerne og  digterne,  ikke  bygningen,  ikke 
bestyrelsen   eller   funktionærerne.» 

«Vi  maa  danne  en  fagforening,  som  ved 
dygtighet  og  bestemthet  erhverver  sig  en  ind- 

flydelse  og  myndighet,  der  kan  forhindre  sty- 
relsen i  at  la  inhumane  tendenser  virke 
uten  en  energisk  protest  fra  den  hele  stands 
side.»  — 

Gundersen  var  en  klok  mand  med  megon 
læsning  og  mange  kundskaper,  man  kunde 
nok  suge  livsvisdom  av  hans  klare  og  kløg- 
tige  tale.  Han  hadde  stor  indflydelse  paa  fru 
Gundersens  kunst,  hans  nøgterne  kritik  la  en 
dæmper  paa  hendes  fantasi  som  ingen  græn- 
ser  hadde.  Hun  var  adskillige  aar  ældre  end 
ham,  og  hendes  kjærlighet  hadde  meget  av 
en  mors  ømhet  og  omsorg.  Naar  det  gjaldt 
ham,  var  hun  fuldstændig  hensynsløs  like- 
overfor  alle  andre  mennesker.  At  gavne  Sig- 
vard  var  hendes  eneste  maal. 

Naar  Gundersen  spilte  og  fru  Gundersen 
ikke  selv  stod  paa  scenen  sat  hun  altid  i  sprin- 
kellogen  og  saa  paa  ham. 

Mere  end  engang  har  jeg  været  vidne  til, 
hvad  jeg  nu  vil  forsøke  at  beskrive.  Hendes 
sjæl  var  ikke  i  logen,  den  var  paa  scenen  hos 
Sigvard. 

Hvor  tydelig  husker  jeg  hende  ikke  for 
eksempel  i  opgjørsscenen  i  «En  Fallit»,  mel- 
lem  advokat  Berent  og  consul  Tjelde,  som 
Gundersen  spilte! 

Naar  Tjelde  kjæmpet  sin  voldsomme  kamp, 
naar  han  hulket  og  bad,  kjæmpet  hun  med, 
endnu  intensere  end  han.  Det  var  som  hun 
ikke  syntes  han  gav  nok,  hun  vilde  gi  ham 
sin  overflod,  tænde  ham  med  flammen  fra 
sin  egen  inspiration.  Taarerne  styrtet  av  hen- 
des øine,  hun  stønnet  i  fortvilelse.  HVer 
bevægelse,  hver  nuance  i  hans  spil  avspeilet 
sig  i  hendes  ansigt. 

Hadde  han  en  munter  scene  lo  hun  høit  med 
sin  deilige  latter.  Hun  vilde  elektricere  ham 
og  gi  ham  endnu  mere  liv  og  humør. 

Hændte  det,  at  han  var  usikker  et  øieblik 
og  famlet  efter  et  ord,  grep  hun  mig  saa  vold- 
somt i  armen,  at  jeg  med  den  største  vanske- 
lighet kunde  la  være  at  skrike,  og  det  vilde 
jeg  ikke,  i  angst  for  at  vække  hende,  dertil 
var  hun  altfor  interessant  at  iagtta. 

Selv  hadde  hun  ingen  anelse  om,  hvad  hun 
gjorde.  Naar  scenen  var  slut  og  Gundersen 
ute  igjen,  faldt  hun  sammen  træt  og  slåp  ef- 
ter anstrengelsen.  Sveden  perlet  paa  hendes 
pande,  hun  smilte  mat  og  saa  skamfuld  paa 
dem  som  tilfældigvis  sat  i   logen. 

Dette  har  ikke  bare  jeg  oplevet,  jeg  vet,  at 
mange  av  mine  kolleger  har  været  vidne  til 
det  samme. 

Alle  som  hadde  set  utlandets  største  kunst- 
nere var  enige  om,  at  fru  Gundersen  fuldt  ut 
stod  ved  siden  av  dem.  Hun  vilde  ogsaa  ha 
staat  ved  siden  av  dem  i  berømmelse,  hvis 
hun  ikke  hadde  tilhørt  en  liten  ukjendt  na- 
tion. 

Ser  jeg  for  mig  i  tanken  den  række  tra- 
giske skikkelser  hun  gav  liv  paa  scenen,  saa 
er  det  umulig  at  fremhæve  nogen  især.  Jeg 
hører  hendes  stemmes  deilige  klang,  vort 
vakre  sprog  lød  saa  skjønt  i  hendes  mund 
baade  fra  scenen  og  i  livet. 

Der  er  allikevel  en  scene,  som  allerster- 
kest  har  brændt  sig  ind  i  min  sjæl.  Det  var 
i  Oelenschlågers  «Dronning  Margrete». 

Margrete s  søn,  den  unge  kong  Olaf,  arvin- 
gen til  Nordens  tre  riker  er  død.  Ragnhild 
Jonsøn  utgir  sin  søji  for  den  dølde  konge. 
Hun  faar  liket  tat  ut  av  marmorkisten  i  Sorø, 
og  forlanger,  at  kisten  skal  aapnes  i  dron- 
ningens og  alle  hendes  stormænds  nærvær 
for  at  de  kan  se,  at  kisten  er  tom.  Bedra- 
geriet er  imidlertid  blit  opdaget.  Den  unge 
Olaf  og  Ragnhild  staar  begge  ved  kisten,  da 
laaget  blir  tat  av.  Den  er  ikke  tom.  Kongens 
lik  ligger  der,  kjendelig  for  alle.  —  Olaf  styr- 

ter  til  jorden,  men  Ragnhild  staar  rank,  ube- 
vægelig.  Ikke  en  trækning  i  hendes  ansigt, 
ikke  en  bevægelse  i  hendes  legeme.  Hun  blir 
med  et  marmor.  Hun  vet,  at  spillet  er  tapt, 
og  at  det  betyr  en  forsmædelig  død  for  hende 
og  sønnen,  og  ganske  stille  sier  hun:  «Fal- 
der du  min  søn?  Jeg  staar.»  Stille  sier  hun 
disse  ord,  men  med  en  magt,  der  gjennem- 
isnet  alle.  Den  grænseløse  magt  hun  hadde 
i  sin  beherskelse,  staar  for  mig  uforglemme- 
lig, som  noget  av  det  største  jeg  har  set.  Jeg 
føler  det  endnu. 

I  1882  spilte  fru  Gundersen  «Hermione». 
Aaret  efter  saa  jeg  Charlotte  Wolter  i  den 
samme  rolle.  Hun  var  naturligvis  stor,  men 
hun  hadde  ikke  det  smeltende  bløte  i  fru  Gun- 
dersens stemme,  heller  ikke  hendes  smil,  som 
lyste  op  og  forvandlet  hele  ansigtet.  Derimot 
kunde  ikke  fru  Gundersen  maale  sig  med 
Charlotte  Wolter  som  «Adelheid»  i  «Gøtz  von 
Berlichingen».  Den  utæmmede  vildhet  kunde 
ikke  fru  Gundersen  mestre.  Denne  glimrende 
forestilling,  en  av  Burgteatrets  bedste,  blev 
spillet  hver  sæsong  paa  en  bestemt  dag  i  no- 
vember maaned.  Teatret  var  altid  overfyldt, 
det  var  en  stor  gunst,  at  jeg  fik  beholde  mine 

pladser.  Jeg  husker  wienerne  en  slik  aften. 
Hvor  de  fulgte  spillet  med  liv  og  sjæl,  hvor 
de  kunde  hver  replik  utenad,  hvor  de  jublet 
til  sine  skuespillere,  og  hvor  de  var  stolte  av 
dem. 

Det  var  ikke  bare  at  tolke  de  klassiske  skik- 
kelser som  interesserte  fru  Gundersen,  Hun 
vilde  likesaa  gjeme  spille  moderne  karak- 
terroller, 

I  de  franske  stykker,  for  eksempel  av 
Scribe  og  Legouvé,  glimret  hun  med  sin  fine 
replikkunst.  I  Alex.  Dumas  «Familjen  Four- 
chambault»  og  Sardous  «Odette»  var  hun 
sublim  som  den  altopofrende  mor.  Men  som 
Madame  de  Ceran  i  «Den  kjedelige  verden>^ 
var  hun  slet.  Rollen  kjedet  hende  saa  grun- 
dig, at  hun  ikke  gad  lære  den  utenad  engang. 

Hvert  andet  aar,  naar  et  nyt  stykke  av  Ib- 
sen skulde  komme,  gik  vi  alle  i  feber  og  spæn- 
ding  før  vi  hadde  læst  det,  og  efter  at  vi 
hadde  slukt  det,  var  spændingen  ikke  mindre, 
«Hvem  av  os  skal  faa  spille  i  stykket,»  Jog 
kan  trygt  si,  at  alle,  unge  og  gamle,  ønsket 
like  brændende  at  faa  være  med.  For  hoved- 
rollernes  vedkommende  bestemte  i  regelen 
Ibsen  det  selv. 

Da  «Rosmersholm»  i  1886  kom  ut,  ansaa  fru 
Gundersen  det  som  en  selvfølge,  at  hun  skulde 
spille  «Rebekka»  og  Sigvard  «Rosmer»,  men 
fra  Miinchen  kom  det  bud,  at  rollerne  skulde 
besættes  med  Constance  Bruun  og  Hjalmar 
Hammer.  Jeg  hørte  dette  av  Schroeder  og  gik 
straks  til  fru  G-undersen  og  fortalte  hende 
det.  Hun  saa  en  stund  taus  paa  mig  og  saa 
sa  hun: 

«Constance  er  som  den  blaa  himmel,  og 
Rebekka  West  skal  være  som  den  sorte  nat 
med  tindrende  stjerner.» 

Constance  blev  imidlertid  syk,  og  fik  ikke 
vist,  om  hun  hadde  magtet  at  forvandle  sig 
til  det  billede,  fru  Gundersen  i  faa  ord  malte 
av  Rebekka  West. 

«I  «Kongsemnerne»  spilte  fru  Gundersen 
baade  «Sigrid»  og  «Margrete».  Det  var  en 
stor  sorg  for  hende,  at  Gundersen  ikke  fik 
spille  «Skule».  Arnoldus  var  Skule  og  Gun- 
dersen var  Haakon.  Det  skulde  ha  været 
modsat,  for  Gundersen  var  Skulenaturen. 

Gundersen  naadde  vel  høiest  i  Bjørnsons 
skuespil  som  f.  eks,  Consul  Tjelde  i  «En  Fal- 
lit»,  Consul  Riis  i  «Det  nye  system»  og  Ha- 
rald Jarl»  i  «Sigurds  2den  flugt». 

Nogen  dage  efter  at  han  hadde  faat  «Ha- 
rald Jarl»  utlevert,  møtte  jeg  ham  i  Søgaten 
paa  veien  til  prøven.  «Jeg  har  arbeidet  til 
kl.  5  imorges,»  sa  han,  «men  saa  har  jeg  og- 
saa  Jarlen  færdig.»  Hans  eiendommelige  og 
gripende  spil  her,  vil  ingen  som  har  set  det, 
kunne  glemme. 

«Det  nye  system»  var  en  av  Kristiania  tea- 
ters bedste  forestillinger.  Om  jeg  ikke  hu- 
sker feil  var  det  paa  premieren,  at  Bjørn- 
stjerne Bjørnson  selv  var  tilstede.  Han  var  i 
straalende  humør  over  det  gode  spil.  Jeg  stod 
i  kulissen  efter  forestillingen,  saa  ham  gaa 
hen  til  Gundersen  og  hørte  ham  si:  Dette  er 
bedre  end  det  jeg  selv  har  gjort.»  Bjørnson 
var  overdaadig  i  sin  ros  naar  han  var  for- 
nøiet  med  skuespillerne.  Jeg  husker  hans 
overstrømmende  tak  til  Jens  Selnier  for  hans 
glimrende  spil  i  «En  hanske»;  men  naar  han 
ikke  var  fornøiet,  fik  man  ogsaa  høre  det. 
Jeg  har  set  begge  dele. 

Kritiken  har  sagt  om  fru  Gundersen,  at 
hun  var  ujevn  i  sit  spil.  Jeg  har  staat  ved 
hendes  side  som  «Dagny»  i  «Hærmændene» 
65  ganger,  og  fulgt  hendes  spil  med  like  stor 
interesse  hver  gang.    Jeg  vil  ikke  si,  at  hun 

var  forskjellig  hver  aften,  men  hun  gav  hver 
aften  noget  nyt. 

Hun  var  et  oprindelig  geni,  og  hendes  styrke 
var  inspirationen,  men  hvis  en  rolle  ikke 
interesserte  hende,  da  hverken  vilde  eller 
kunde  hun  gjøre  noget  ut  av  den. 

Fru  Gundersen  la  ikke  stort  bret  paa,  hvad 
kritiken  sa  om  hende  selv,  ialfald  ikke  de 
aar  jeg  kjendte  hende,  men  desto  mere  paa, 
hvilken  behandling'  Sigvard  fik.  Var  kriti- 
ken ikke  naadig  mot  ham,  var  hun  til  gjen- 
gjæld  ikke  naadig  mot  kritikeren.  Hun  kunde 
fnyse  av  raseri  eller  hun  kunde  være  infam_. 

Gundersen  fik  engang  efter  en  rolle  en 
rigtig  slem  medfart  i  et  av  vore  blade.  Jeg 
ser  hende  endnu  for  mig  om  aftenen  sitte  og 
sminke  sig  nede  i  sin  garderobe  paa  Bank- 
pladsen,  og  hører  hende  si  i  en  uendelig 
mild  tone  om  synderen:  «Aa  ja,  dette  vil  han 
nok  bittert  komme  til  at  angre,  naar  han 
engang  blir  ædru.» 

Dørene  mellem  vore  meget  primitive  gar- 
derober dernede  i  den  kjære,  gamle  kasse 
stod  som  oftest  aapne,  saa  vi  kunde  snakke 
sammen  mens  vi  sminket  os.  En  morsom 
bemerkning  fra  et  av  rummene  fulgtes  altid 

av  et  latterkor  fra  de  andre.  Fru  Gundersen 
og  fru  Wolf,  frk.  Parelius  og  fru  Hansson 
var  i  to  smaa  kot,  og  efterhvert  som  vi  blev 
ansat  blev  vi  andre  anbragt  i  det  største  av 
rummene. 

Aa,  hvor  vi  lo  dengang!  Hvor  vi  kunde 
drukne  vore  sorger  i  en  sund,  befriende 
latter!  — 

Engang  skulde  fru  Gundersen  hjælpe  mig 
med  mit  program  til  en  oplæsningsturné,  som 
jeg  skulde  foreta  for  at  faa  penger  til  en  stu- 
diereise. Vi  sat  i  stuen  og  Gundersen  hvilte 
middag  i  sideværelset.  Jeg  kom  med  alle  mine 
yndlingsdigte,  jeg  hadde  dem  utenad  paa  la- 
ger, og  fru  Gundersen  foreslog  bestandig  flere, 
som  hun  endelig  vilde,  jeg  skulde  ta  med. 

Vi  sat  fordypet  i  vort  program,  da  vi  plud- 
selig  hører  en  sint  stemme  og  ser  Gundersen 
reise  sig  fra  sofaen  og  rope  rasende:  «Men 
tænker  dere  da  slet  ikke  paa  dem  som  skal 
høre  paa?»  Mens  vi  lo  os  fordærvet  var  vi 
nødt  til  at  forkorte  listen. 

Oplæsningsturnéen  kom  istand,  jeg  husker 
nok  den  straalende  maidag,  da  jeg  lykkelig, 
med  1000  kroner  i  lommen  reiste  fra  Kri- 
stiansand paa  vei  til  Paris! 


ELEONORA  SELMER 


AAGOT  GJEMS   oy  LULLY  KROHN 
i  «Vore  Koner»   (1882) 

Nogen  aar  senere  fulgte  jeg  fru  Gundersen 
til  London,  Hun  ønsket  at  se  Shakespeare 
spillet  av  hans  landsmænd.  Vi  var  der  3  uker 
og  baade  norske  og  engelske  kappedes  om  at 
vise  os  gjestfrihet  og  venlighet.  Baron  Fritz 
Wedel  Jarlsberg,  der  allerede  som  barn  hadde 
beundret  fru  Gundersen,  gav  en  nydelig  mid- 
dag for  hende  i  sit  hjem. 

Det  hændte  flere  ganger,  at  direktørerne 
stilte  sin  kongeloge  til  vor  disposition.  Fru 
Gundersens  ven,  den  bekjendte  litterat  og  se- 
nere vicekonsul  Hans  Brækstad  præsenterte 
os  for  de  første  skuespillere.  Paa  Henry  Ir- 
ving  og  Ellen  Terrys  «Lyceum»  teater  spilte 
de  «Macbeth».  I  en  mellemakt  tok  Brækstad 
os  med  i  foyeren  og  præsenterte  fru  Gunder- 
sen for  Irving  og  Ellen  Terry  med  de  ord: 
«Her  er  den  norske  Lady  Macbeth.»  Bræk- 
stad sa  dette  ganske  høitidelig,  de  engelske 
skuespillere  bøiet  sig  ærbødig  for  hende,  og 
fru  Gundersen  hilste  dem  med  sin  medfødte 
værdighet  og  sit  indtagende  smil.  Det  var 
morsomt  at  se  hende  saa  beundret  av  dem. 
Hun  tok  sig  ogsaa  saa  storartet  ut  i  sin  ele- 
gante sorte  kjole,  hvite  crépesjal  og  en  yn- 
dig liten  hvit  tyllhat. 

Næste  aften  saa  vi  «Et  dukkehjem»  med 
miss  Achurch  som  «Nora».  Efter  forestil- 
lingen blev  vi  invitert  til  en  fest  i  teatrets 
foyer,  som  blev  git  i  anledning  av  Ibsenfore- 
stillingen.  Til  festen  var  indbudt  Agathe 
Grøndahl,  William  Archer  og  frue,  daværende 
professor  Francis  Hagerup,  advokat  Alexander, 
Nansen,  marinemaler  Wilhelm,  Wilh.  Barth, 
Hans  Brækstad,  Bernard  Shaw.  Sidstnævnte 
var  dengang  ikke  den  berømte  mand,  som  han 
nu  er.  Fru  Gundersen  sa  til  mig:  «Se  paa 
Bernard  Shaw,  hans  mund  er  som  et  tveeg- 
get sverd.»  Fru  Gundersen  fremsa  «Berg- 
liot»,  jeg  læste  et  par  digte,  siden  spilte  Agathe 
Grøndahl,  Da  hun  satte  sig  til  flyglet  sa  Ber- 
nard Shaw  med  et  lettelsens  suk:  «Gudske- 
lov,  at  hun  ikke  skal  spille  paa  norsk.»  Han 
var  henrykt  over  hendes  musik. 

De  lysegrønne  og  lyserøde  middagsaviser 
hadde  altid  en  liten  notis  om  hvilket  teater 
de  to  norske  skuespillerinder  hadde  besøkt, 
og  hvad  de  hadde  sagt  om  spillet.  Naturlig- 
vis bare  rosende  uttalelser  fra  os.  Dette 
moret  fru  Gundersen,  men  paa  samme  tid 
sa  hun:  «Bare  de  ikke  faar  se  dette  hjemme, 
for  der  vil  det  vække  latter.» 

Henry  Irving  var  den  første  engelske  skue- 
spiller som  blev  adlet.  Dette  var  en  stor  til- 
fredsstillelse for  ham,  ikke  for  titelens  skyld 
eller  fordi  hans  person  blev  hædret,  men 
fordi  det  kastet  glans  over  standen  i  folkets 
øine. 

Alt  fra  David  Garrick  og  mrs.  Siddons  hvi- 
ler de  store  engelske  skuespillere  i  West- 
minster Abbey  ved  siden  av  Englands  stør- 
ste mænd  og  kvinder.  Der  hviler  ogsaa  nu 
Henry  Irving.  En  større  ære  kan  England 
ikke  vise  sine  sønner  og  døtre.  — 

Gundersens  bodde  i  alle  de  aar  jeg  kjendte 
dem  i  Søgaten.  Fru  Gundersen  var  en  nydelig 
vertinde  i  sit  hjem,  og  en  flink  husmor,  hun 
kunde  godt  lave  maten  selv,  naar  det  knep.  Hun 
hadde  de  enkleste,  mest  borgerlige  livsvaner, 
brød  sig  litet  om  pragt  og  luksus,  hadde  ræd- 
sel  for  almindelig  selskabelighet  og  undslog 
sig  altid,  naar  hun  kunde.  Aillikevel  satte 
hun  pris  paa,  at  man  viste  hende  opmerk- 
somhet,  og  var  saar  naar  hun  blev  glemt.  Hun 
var  vittig  og  fornøielig,  og  saa  skarpt  og  rig- 
tig  paa  ting  og  personer.  Man  gik  altid  be- 
riket bort  fra  en  samtale  med  hende. 

I  deres  gjestfrie  hjem  samledes  deres  ven- 

ner  jevnlig.  Der  kom  Bjørnstjerne  Bjørnson 
og  Bjørn  Bjørnson,  Gunnar  Heiberg,  Olaf  og 
Helga  Thommessen,  Arne  Garborg,  Aasta  Han- 
steen, Margrete  og  Erik  Wullum,  Johannes 
Haarklou,  John  Paulsen,  Hjalmar  Christen- 
sen, Holger  Sinding,  billedhuggerne  Skei- 
brok  og  Castberg,  arkitekt  Schirmer,  Bætz- 
man  og  Marie  Bætzman. 

Gundersens  bedste  ven  fra  ungdomsaarene 
var  Kristian  Elster.  De  holdt  begge  umaade- 
lig  meget  av  ham,  og  talte  om  hvor  de  følte 
savnet,  da  han  forlot  Kristiania  for  at  bo  i 
Trondhjem.  Fru  Gundersen  beskrev  Kristian 
Elster  som  meget  indtagende  og  interessant 
med  de  dype,  mørke  øine  og  haaret  som  hun 
sa  var  saa  sort,  at  det  var  blaat. 

Av  kollegerne  var  kanske  Berent  Schan- 
che den  som  kom  der  mest.  Han  var  musi- 
kalsk og  Gundersen  likte  at  høre  ham  spille. 
Schanche  var  desuten  en  ypperlig  fortæller 
og  kunde  være  meget  morsom.  Han  hadde 
reist  meget  og  han  hadde  hørt  og  set  godt. 

Den  sympatiske  og  begavede  skuespiller 
Severin  Roald,  som  et  par  aar  var  knyttet  til 
Kristiania  teater  var  ogsaa  ofte  gjest  hos  Gun- 
dersens.  De  begge  satte  ham  meget  høit  baade 

som  menneske  og  skuespiller,  og  de  sørget, 
likesom  vi  alle  gjorde  det,  over  hans  tidlige  d6d. 

Constance  Bruun  elsket  de.  Fru  Gundersen 
var  tilstede  ved  den  første  prøve  hun  avla 
paa  teatret,  og  saa  straks  hvilken  begavelse 
hun  var.  Hun  hadde  paa  egen  haand,  ut?n 
spor  av  veiledning,  indøvet  baade  Madame  de 
Renat  og  Toinon  i  «Gnisten»  av  Pailleron, 
verdensdamen  og  ingenuen.  Begge  roller 
spilte  hun  saa  udmerket,  at  man  var  i  tvil  om, 
hvilken  hun  skulde  optræde  i.  Da  hun  var 
saa  straalende  frisk,  og  hadde  en  latter  saa 
smittende  og  hjertelig  og  paa  samme  tid  saaC 
vellydende,  blev  det  Toinon. 

Med  sin  store  intelligens,  sin  fornemme 
skikkelse,  sit  fine,  sjælfulde  ansigt,  sin  bløte, 
indsmigrende  stemme,  var  vel  Constance 
Bruun  en  av  den  norske  scenes  mest  indta- 
gende  skuespillerinder.  I  lystspillet  var  hua 
munter  og  spirituel.  Men  det  allerbedste  gav 
hun  i  det  alvorlige  drama;  hun  hadde  et  væld 
av  følelse. 

Bare  10  aar  var  hun  ved  teatret.  Hun  var 
kunstner  med  liv  og  sjæl,  hele  hendes  natu- 
rel var  fyldt  av  kunsten,  som  menneske  var 
hun  hjertevarm  og  opofrende,  aldrig  har  jeg 
hat  en  mere  trofast  ven. 

Om  Henrik  Klausen  sa  Gundersen,  at  han 
var  en  farceskuespiller  av  første  rang,  og  hvis 
han  hadde  levet  i  et  andet  land,  vilde  han 
ha  tjent  millioner.  Klausen  var  en  meget 
elskværdig  kollega,  som  hadde  den  evne  at 
kunne  glæde  sig  med  de  andre,  naar  de  gjorde 
lykke.  Han  var  saa  følsom  og  nærtagende,  at 
den  skaanselsløse  kritik  han  var  utsat  for  i 
senere  aar,  forkortet  hans  dage. 

Edvard  og  Nina  Grieg  var  ogsaa  Gunder- 
sens venner.  I  1885  vilde  Edvard  Grieg  op- 
føre  «Bergliot»  paa  Kristiania  teater. 

Fru  Gundersen  hadde  fremsagt  «Bergliot» 
utallige  ganger  før,  men  denne  gang  var  hun 
ængstelig,  fordi  hun  ikke  var  musikalsk,  og 
var  bange  for  ikke  at  falde  rigtig  ind.  Men 
det  gik  glimrende;  hun  forklarte,  at  det  var 
Griegs  øine  som  magnetiserte  hende. 

Efterat  Bergliot  flere  ganger  under  stor 
jubel  var  blit  opført  i  Kristiania,  overtalte 
Grieg  hende  til  at  bli  med  til  Kjøbenhavn, 
hvor  han  skulde  gi  en  stor  konsert  i  Consert- 
palæet  med  Ellen  Gulbrandson  og  Madame 
Careno.  Ogsaa  der  gjorde  fru  Gundersen  og 
«Bergliot»  umaadelig  lykke,  og  det  samme 
var  tilfælde  i  Stockholm,  hvor  det  blev  opført 
nogen  aar  senere. 

I  1884  kom  Bjørn  Bjørnson  til  Kristiania 
teater.  Jeg  var  da  i  utlandet,  men  brevene  jeg 
fik  fra  mine  kolleger  var  fulde  av  fryd  over 
den  unge,  friske  kraft  som  teatret  hadde  faat 
i  ham.  Nye  stykker  fulgte  slag  i  slag.  Bjørn 
visste  i  bogstavelig  forstand  ikke  hvad  træt- 
het  var,  og  hans  arbeidsiver  smittet  baade 
gamle  og  unge. 

Men  arbeidsvilkaarene  i  den  gamle  teater- 
bygning  var  alt  andet  end  heldige.  Alt  var 
smaat  og  primitivt.  Publikum  fandt  veien 
til  Bankpladsen  for  lang  —  trik  var  der  jo 
heller  ikke  —  og  det  kunde  saamen  godt 
hænde  at  tilskuerne  blev  forstyrret  av  en  og 
anden  liten  mus,  som  muntert  hoppet  over 
deres  ben  mellem  bænkeraderne,  mens  de  sat 
spændt  lyttende  midt  i  en  gripende  scene. 

Men  vi  elsket  det  gamle  teater,  trods  alle 
disse  ulemper;  paa  ingen  scene  var  det  saa 
deilig  at  tale  som  her.  Imidlertid  blev  længs- 
len  efter  et  nyt  teater  stadig  større  baade  hos 
skuespillerne  og  publikum;  men  vi  hadde 
vel  neppe  faat  det  saa  snart,  om  ikke  Bjøru 
Bjørnson  hadde  sat  al  sin  energi  og  ihærdig- 
het  ind  paa  at  faa  det  reist. 

Fru  Gundersen  fik  ikke  opleve  det  nye  tea- 
ters indvielse.    Hun  døde  i  december  1898. 

Efter  hendes  død  var  Gundersen  aldeles 
nedbrutt.  I  hjemmet  hold  han  det  ikke  ut. 
Straks  efter  begravelsen  reiste  han  til  Gud- 
brandsdalen.   Derfra  skriver  han  til  mig: 

«Jeg  er  likesaa  indholds-  og  interesseløs  som 
da  jeg  reiste.  Et  par  brever  har  bragt  litt  liv 
i  mig.    Du  sier,  du  gaar  forbi  mine  vinduer  i 

Søgaten  og  tænker  paa Det  er  det 

samme  jeg  tænker  paa  —  —  derfor  vil  jeg 
heller  være  her  end  der.  Teatret,  som  det  nu 
er,  har  ingen  interesse  for  mig,  endnu  mindre 
bruk  for  mig.  Men  dog  gaar  længslen  ned- 
over til  den  gamle  kasse  —  eller  snarere  til 
det  gamle  tempel  —  der  skal  arbeides  mange 
aar  paa  den  nye  kasse  før  den  faar  glorie  av 
et  tempel.  Faar  den  det  nogensinde?  Glem 
ikke,  at  kampen  dernede  var  begeistringens 
og  offervillighetens  rus.  Kampen  med  dan- 
skerne  —  husk  Ole  Bull,  Bjørnson  og  Ibsen. 

Man  har  raadet  mig  til  at  træde  fra  ved  det 
gamle  teaters  slutning,  for  min  helbreds  skyld. 
Jeg  har  selv  været  for  det,  længe.  Men  jeg 
merker,  at  kampen  blir  haard.»  — 

Om  ikke  Gundersens  sygdom  hadde  tvunget 

ham  til  at  trække  sig  tilbake,  vilde  han  ha 
været  en  sjelden  værdifuld  konsulent  ved  te- 
atret med  sin  erfaring,  sine  gedigne  kund- 
skaper,  sin  intelligens,  sin  smag,  de  aandfulde 
raad  han  kunde  gi,  og  med  sin  ærlighet  og 
grundhæderlighet. 

Tidlig  paa  vaaren  flyttet  Gundersen  til  Kri- 
stianssand.  Han  elsket  sin  fødeby  og  dernede 
blev  han  til  sin  død. 

Aaret  før  han  døde  reiste  jeg  ned  og  besøkte 
ham.  Da  jeg  hadde  sagt  ham  farvel,  og  sat  i 
vognen,  ropte  han  fra  trappen:  «Hils  Olaf 
Thommessen  fra  mig  og  be  ham  sende  mig  bø- 
ker. Han  vet,  hvad  jeg  vil  ha,  religionsfilo- 
sofi.» 

Thommessens  var  hans  trofaste  venner  til 
hans  død.  Under  hans  sygdom  reiste  de  begge 
ned  og  saa  til  ham. 

7,  november  1903  døde  han  under  store  lidel- 
ser, som  han  bar  uten  at  klage. 

Altid  maa  jeg  tænke  paa  Sigvard  Gundersen 
naar  jeg  læser  Antonius'  ord  om  Brutus:  «Ble- 
menterne  var  saaledes  blandet  i  hans  sjæl,  at 
freidigen  naturen  kunde  opstaa  og  sige  ver- 
den:  «dette  var  en  mand.» 


II. 

Den  sidste  gang  Laura  Gundersen  stod  paa 
scenen  var  i  Vilhelm  Krags  skjønne  skuespil 
«De  gamles  juleaften». 

Vi  hører  juleklokkerne  ringer,  vi  ser  den 
gamle  dame  gaa  med  vaklende  skridt  ut  av  sin 
stue  for  at  dø,  mens  hendes  ungdoms  elskede 
staar  igjen. 

Det  var  mens  juleklokkerne  ringte,  at  Laura 
Gundersen  gik  bort. 

Den  29.  septeniber  1898  spilte  hun  for  sidste 
gang. 

I  august  da  hun  kom  tilbake  fra  sit  ferieop- 
hold  i  Sætersdalen,  hadde  vi  set  stor  foran- 
dring paa  hende.  Hun  var  saa  blek,  og  hun 
kunde  undertiden  ha  et  grænseløst  sorgfuldt 
uttryk  i  sit  ansigt.  Vi  som  stod  hende  nær,  be- 
gyndte  at  bli  ængstelig  for  hende,  men  vi  for- 
stod allikevel  ikke,  hvor  farlig  det  var. 

En  aften  da  jeg,  som  saa  ofte,  sat  hos  hende, 
bad  hun  mig  spille  den  salme  som  hun  elsket: 

«Den  store  hvite  flok  vi  se».  Mens  jeg  spilte,, 
graat  hun  heftig,  og  da  salmen  var  endt,  fik 
hun  med  største  møie  frem  de  ord:  «Jeg  graa- 
ter  ikke  fordi  jeg  skal  dø,  men  fordi  jeg  skal 
forlate  Sigvard.» 

Dagen  efter  maatte  hun  tilsengs.  Hun  led 
av  voldsomme  hjerteanfald,  og  var  ofte  uten 
bevissthet. 

Lillejuleaften  stod  jeg  sammen  med  Gunder- 
sen ved  hendes  seng.  Da  aapnet  hun  øinene 
og  litt  efter  litt  kjendte  hun  ham. 

Det  uttryk  som  hun  da  fik,  og  det  straalende, 
forklarte  smil,  kan  jeg  ikke  finde  ord  for  at  be- 
skrive, men  det  vil  staa  for  mig  saalænge  jeg 
lever.  Den  uendelige  kjærlighet  gjorde  det 
syke  og  lidende  ansigt  ungt  igjen,  og  saa  vid- 
underlig skjønt. 

Juleaftens  eftermiddag,  da  klokkerne  be- 
gyndte  at  ringe,  faldt  hun  i  en  søvn,  hvorfra 
hun  ikke  mere  vaagnet. 

Den  store  kunstnerinde  og  det  merkelige 
menneske  hadde  forlatt  os  for  stedse. 


III. 

«Xiflænde»: 

Ved  Teaterchef  Thora  Hanssons  begravelse 
la  Sophie  Reimers  en  krans  paa  hendes  baare, 
idet  hun  tolket  kollegernes  følelser  ved  hen- 
des bortgang  i  følgende  ord: 

«Med  tak  og  beundring  for  dit  varme,  rike 
hjerte,  og  for  den  brændende  kjærlighet  til  dit 
arbeide  som  sygdom  og  lidelse  ikke  kunde 
kue,  og  for  din  stolte,  frygtløse  ærlighet,  læg- 
ger  vi,  dine  kamerater  fra  det  gamle  Kristiania 
teater,  og  dine  kolleger  fra  Nationalteatret, 
kransen  paa  din  baare.» 

Da  vi  gjerne  vilde  høre  mere  om  Thora 
Hansson  opsøkte  vi  Sophie  Reimers  som  sa 
følgende: 

«Det  er  saa  underlig,  saa  rent  utrolig  at 
tænke  paa,  at  et  saa  rikt,  sterkt  pulserende  liv 
som  Thora  Hanssons,  nu  er  avsluttet.  Hun 
har  nu  faat  den  hvile,  som  hun  aldrig  undte 
sig,  mens  hun  levet  blandt  os.  Her  var  hele 
hendes  liv  jo  et  eneste  arbeidsjag. 

Thora  Hansson  var  paa  alle  maater  et  av 
de  dygtigste  mennesker,  jeg  har  kjendt.  Det 
var  ikke  bare  hendes  kunstneriske  begavelse 
som  var  stor,  hun  var  ogsaa  saa  umaadelig 
praktisk.  Hun  kunde  alt  mulig,  stod  aldrig 
fast.  Hendes  hjem  var  saa  morsomt,  stuerne 
saa  personlige,  saa  artistisk  arrangert,  og  hun 
selv  passet  saa  harmonisk  ind  i  det  hele.  Thora 
Hanssons  veranda  i  Uranienborgveien  var  i 
sin  tid  den  skjønneste  i  byen.  Den  var  en 
hængende  have! 

Med  sin  sterke  personlighet  og  sin  fæno- 
menale  viljekraft  var  Thora  Hansson  ikke  al- 
tid  saa  let  at  omgaaes.  Men  kjedelig  var  hun 
aldrig.  Der  fulgte  altid  liv  med  hende.  Hun 
var  altid  optat  av  et  eller  andet,  enten  i  be- 
geistring eller  i  raseri,  og  da  for  hun  som  et 
uveir  gjennem  stuerne. 

Hendes  sterke  retfærdighetssans  tilsa  hende 
frygtløst  at  ta  parti  for  den  som  hun  syntes 
var  forurettet. 

Og  hvor  snil  og  god  hun  var! 

Hørte  Thora  Hansson,  at  nogen  var  i  nød, 
hadde  det  ondt,  straks  satte  hun  sig  i  virksom- 
het for  at  hjælpe. 

—  Hun    kunde    være    forfærdelig    distræt. 

Husker  De  korsetaffæren  fra  Steen  &  Strøm? 
Hun  var  umaadelig  optatt  av  den, 

«Det  kunde  akkurat  likesaa  godt  ha  været 
mig,»  sa  hun  straks,  «som  hadde  bemægtiget 
mig  det  korsettet.» 

Likesom  mange  andre  redelige  og  ret- 

skafne  folk  forresten.  — 

Det  hændte  ogsaa  virkelig  engang  paa  Kri- 
stiania teater,  at  hun  kom  trækkende  med  en 
hel  pose  med  sølvpenger.  Da  hun  opdaget,  hvad 
det  var,  hun  hadde  gaat  og  draget  paa,  blev 
hun  aldeles  fra  sig,  hun  styrtet  fra  prøven,  for 
rundt  i  byen,  indtil  hun  fandt  den  butik,  hvor- 
fra hun  hadde  faat  med  sig  posen  med  veksle- 
pengene. Saa  distræt  kunde  hun  altsaa  være, 
hun,  som  var  det  ærligste,  mest  retskafne  men- 
neske, der  eksisterte.  Men  hendes  sind  var 
saa  fyldt  av  alt  det  ustyrtelig  meget  hun  hadde 
at  gjøre. 

Jeg  fik  desværre  ikke  se  Thora  Hansson  i 
mange  roller. 

Selv  sa  hun,  at  hun  under  Josefson  hadde 
sin  bedste  tid  som  skuespillerinde.  Det  var 
Josefson  som  fik  «Per  Gynt»  op  paa  Kristi- 
ania teater  i  februar  1876.  Opførelsen  blev 
en    teaterbegivenhet    av    første    rang.     Thora 


THORA  HANSSON 
som  tSolveig*  (1S76). 


HENRIK  KLAUSEN  og  SOFIE  PARELWS 
som  *Per  Ggntt  og  *Aase*. 


Teater  m  inder  ^3 

Hansson  var  den  første  Solveig.  Hun  elsket 
rollen  og  elsket  at  spille  den  sammen  med 
Henrik  Klausen  som  Per  Gynt.  Hun  sa,  at 
aldrig  er  Per  Gynt  blit  spillet  med  mere  fan- 
tasi, og  at  Sofie  Parelius  ikke  spilte  Aase, 
men  var  Aase.  Scenen  mellem  Aase  og  Per 
i  3.  akt,  dødsscenen,  var  det  mest  gripende, 
hun  nogensinde  hadde  set. 

Likesom  alle  kollegerne  holdt  Thora  Hans- 
son umaadelig  meget  av  den  søte,  elskværdige 
Sofie  Parelius;  alle  glædet  sig  over  hendes 
troværdige,  egte  kunst. 

Da  «Geografi  og  Kjærlighet»  blev  opført  før- 
ste gang  i  1885  spilte  Thora  Hansson  Birgit 
Rømer,  Bjørnstjerne  Bjørnson  gav  hende  de 
varmeste  lovord  for  hendes  spil.  Der  var  over 
hende  noget  fremmedartet,  et  pust  fra  Europa, 
og  hun  var  netop  saa  verdensklok  som  rollen 
kræver. 

Jeg  har  hørt,  at  hendes  «Baronesse  Zicka^> 
i  Sardous  «Dora»  var  mesterlig,  og  at  de  saa- 
kaldte  intrigante  verdensdamer  særlig  var 
hendes  fag. 

Intet  menneske  som  har  set  Thora  Hansson 
som  oldemor  i  «Leonarda»  kan  nogensinde 
glemme  hende. 

Leonarda-opførelsen  paa  Kristiania  teater 
i  1879  var  en  mønsterforestilling  med  fru 
Gundersen,  Gundersen,  fru  Juell,  Arnoldus, 
Hammer,  frøken  Parelius,  Klausen,  fru  Selmer. 

Baade  Trondhjem  og  Stavanger  skylder 
Thora  Hansson  sit  faste  teater. 

Mangfoldige  var  de  vanskeligheter  som 
møtte  hende,  men  hendes  tro  paa  saken  og 
hendes  utrættelighet  overvandt  dem  alle. 

Jeg  har  hørt  fortælle  om  hende,  at  hun  gik 
paa  restauranterne  og  hentet  de  unge  skue- 
spillere hjem  for  at  de  skulde  komme  iseng  i 
rimelig  tid.  Hun  var  lidenskabelig  nok  inter- 
essert i  sit  arbeide,  og  hun  hadde  humør  nok 
til  at  dette  kan  være  sandt. 

Jeg  skulde  ønske,  at  jeg  kunde  faa  sagt  det 
varmt  nok,  hvad  Thora  Hansson  var  som  mor! 
Hun  var  den  bedste,  den  mest  opofrende  av 
alle  mødre.  Hun  var  jo  baade  mor  og  far  for 
de  to  gutterne  sine  og  følte  ansvaret  ved  at 
staa  alene  med  dem,  følte  stillingens  store  van- 
skelighet, og  gik  aldrig  træt.  Men  saa  fik  hun 
jo  gudskelov  ogsaa  sine  sønners  kjærlighet  og 
taknemmelighet  i  fuldt  maal  —  ja,  faa  mødre 
er  vel  blit  elsket  saa  høit  av  sine  barn  som 
Thora  Hansson. 


IV. 

Bjørnstjerne  Bjørnson  sa  engang  til  mig,  at 
Johanne  Juell  var  den  frodigste  begavelse  av 
alle  de  skuespillere,  som  han  hadde  arbeidet 
med. 

Det  var  merkelig  med  de  kunstnerinder,  som 
var  med  og  skapte  det  første  norske  teater: 
Laura  Svendsen,  Sofie  Parelius,  Lucie  Jo- 
hannessen og  Johanne  Juell.  Uten  at  ha  lært 
noget,  kom  de  fiks  og  færdig  ind  paa  scenen. 
Der  følte  de  sig  hjemme  og  der  var  de  hjemme. 

Vinteren  1879  var  jeg  i  Kristiania  paa  be- 
søk hos  min  bror.  Da  traf  jeg  fru  Juell  for 
første  gang.  Den  vinter  blev  avgjørende  for 
mit  liv,  for  da  bestemte  jeg  mig  til  at  gaa  til  te- 
atret, opmuntret  av  fru  Juell  og  fru  Gunder- 
sen, og  fraraadet  av  min  bror,  som  tænkte  paa 
alle  tornene,  der  vokser  paa  de  brædder. 

En  aften  gjorde  maleren  Morten  Muller  et 
selskap  for  Gundersens.  Johanne  Juell  var 
der  og  min  bror  og  jeg.     Morten  Miiller  ut- 

bragte  fru  Gundersens  skaal  i  begeistrede  ord, 
han  hadde  netop  set  hende  spille  Maria  Stu- 
art. Like  efter  skaalen  hvisket  fru  Juell  i  øret 
paa  mig:  «Ja,  hun  er  stor,  men  hun  kan 
naaes.» 

Et  par  aftener  senere  spilte  fru  Gundersen 
atter  Maria  Stuart,  og  jeg  sat  sammen  med  fru 
Juell  i  sniplogen. 

Scenen  i  2.  akt,  hvor  de  sammensvorne  stor- 
mer ind  og  vil  myrde  Rizzio,  og  Maria  dæk- 
ker  ham  med  sit  legeme,  var  fru  Juell  især 
henrykt  over.  Hun  fik  mig  til  at  forståa  det 
store  i  spillet,  hun  fulgte  scene  for  scene  med 
samme  begeistring,  liketil  slutningsrepliken, 
hvor  Maria  sier:  «Forræder,  forræders  søn,  jeg 
blir  aldrig  glad  før  din  sjæl  sønderslites 
av  samme  kval  som  min  lider  i  dette  øieblik.» 

Efter  denne  replik  gaar  Maria  tvers  over 
scenen  og  ut. 

Fru  Juell  grep  mig  haardt  i  armen,  det  var 
som  om  hun  følte  en  fysisk  smerte,  da  hun 
utbrød:  «Se,  nu  ødelægger  hun  hele  sin  sor- 
tie  ved  sin  stygge  gang.» 

Jeg  forstod  ikke  dette,  jeg  synes  alt  var 
fuldkomment  hos  fru  Gundersen,  men  fru 
Juell   sa   bestandig,   at   fru   Gundersen   kunde 

ha  optraadt  paa  hvilkensomhelst  av  de  store 
scener  i  Europa,  hvis  hun  bare  hadde  hat  en 
mere   plastisk   gang. 

Bfter  forestillingen  fulgte  jeg  gjerne  fru 
Juell  hjem.  Hun  bodde  i  Voldgaten  i  en  liten 
beskeden  leilighet.  Der  var  ingen  entré,  man 
kom  like  fra  gaten  ind  i  hendes  lille  daglig- 
stue, og  saa  var  der  en  bitte  liten  spisestue 
og  en  alkove  til  soveværelse. 

Vi  var  sammen  hver  dag.  Naar  hun  spilte 
var  jeg  i  teatret,  naar  hun  ikke  spilte  var 
jeg  hjemme  hos  hende.  Hun  var  saa  fuld  av 
liv  og  saa  morsom  og  underholdende. 

Det  hændte  ikke  en,  men  mange  ganger,  at 
naar  vi  satte  os  tilbords  kl.  2,  saa  var  det  ikke 
længe  før  jeg  sa:  «nu  er  klokken  vist  5,  og 
jeg  maa  gaa ; »  men  naar  jeg  da  saa  paa  klok- 
ken var  den  9!  Saaledes  fløi  timerne  i  hendes 
selskap. 

Hun  hadde  et  dypt  og  følsomt  gemyt.  Kunde 
hun  i  heftighet  saare  sine  omgivelser,  fik 
hun  ikke  fred,  lør  hun  hadde  gjort  det  godt 
igjen. 

Undertiden  gik  vi  i  kirken  sammen.  «Jeg 
vil  ikke  gaa  i  høimessen,»   sa  hun,   «for  da 

ser  alle  saa  paa  mig,  vi  skal  gaa  i  aftensang, 
naar  der  ikke  er  saa  mange  folk.» 

En  søndag  ettermiddag  var  vi  i  Johannes- 
kirken  og  hørte  presten  Hesselberg;  det  staar 
saa  uforglemmelig  for  mig,  hvor  deilig  hun 
sang  salmerne,  sang  og  graat  .  ,  . 

En  dag  da  hun  som  sedvanlig  hadde  sendt 
bud  efter  mig,  sat  der  hos  hende  en  høi,  mørk 
mand  med  et  ualmindelig  interessant  ansigt. 
Det  var  hendes  læge,  dr.  Adam  Øwre.  Han 
var  en  god  ven  av  hende  og  en  varm  be- 
undrer av  hendes  kunst. 

De  talte  saa  livlig  sammen  om  mange  nye 
ting  og  mennesker,  og  jeg  som  var  et  guds- 
ord fra  landet,  der  kom  like  fra  min  guver- 
nantepost  i  avkroken,  sat  og  slukte  hvert 
ord. 

Da  han  gik  la  han  recepten  paa  bordet,  og 
et  tokronestykke  ovenpaa  og  sa:  «Nu  kan 
jeg  vel  være  sikker  paa,  at  De  henter  me- 
dicinen.»  Hun  nikket  og  tok  som  en  selv- 
følge begge  dele. 

Da  jeg  saa  forbauset  paa  hende,  sa  hun: 
«Dette  gjør  dr.  Øwre  altid,  han  vet,  at  der 
ikke  blir  nogen  krone  tilovers  til  medicin.» 

Hun  hadde  den  samme  gage  som  fru  Gun- 


JOHANNE   JUELL   og  JOHANNES   BRUN 

i   <iHun   skal  debutere*.     Litografi. 

tSfille!  Du  er  ikke  sminket  nok  paa  den  venstre  kind.t 


JOHANNES  BRUN  og  JOHANNE  JUELL 

i  tHun  skal  debuterer.     Litografi. 

*Man  maa  fugte  sit  talent.» 

dersen,  og  de  øvrige  der  spilte  de  bærende 
roller,  men  gagerne  var  som  bekjendt  mikro- 
skopiske  ved   Kristiania  teater. 

Jeg  saa  hende  i  mange  roller  den  vinter. 
Bedst  husker  jeg  hende  som  Cyprienne  i  Sar- 
dous  «Lad  os  skilles»,  hvor  hun,  Arnqldus 
og  Jens  Selmer  var  et  uforlignelig  morsomt 
trekløver,  som  «Eline  Gyldenløwe»,  «Dina 
Dorf»  og  Kate  i  «Hvem  er  han»,  hvor  hun 
og  Johannes  Brun  spilte  vidunderlig  sam- 
men, «Anna»  i  «Min  rose  i  skoven»,  «Lily»  i 
«Vaarluft». 

Stykkerne  hadde  i  sig  selv  ofte  litet  værd, 
men  ved  hendes  henrivende  naivitet,  og  ved 
den  friskhet  og  naturlige  varme  hun  la  i 
spillet,   blev  det   stor   kunst. 

Hvor  tydelig  staar  hun  ikke  for  mig  som 
«Maritana»  i  «Don  Cæsar  de  Bazan!»  I  det 
tæppet  gaar  op,  gaar  Maritana  omkring  i 
folkestimlen  paa  torvet  i  Madrid,  syngende 
til  guitaren  den  fortryllende  melodi: 

«Aa,  lytter  til  guitarens  toner. 
Til  Maritanas  simple  sang.» 

Hun  hadde  en  varm,  klangfuld  stemme,  og 
var    meget   musikalsk.     Deilig   og   sydlandsk 

saa  hun  ut  i  de  brogede  filler  med  sit  mørke 
haar  og  straalende  sorte  øine.  Hun  kunde 
nok  beruse  baade  publikum  og  sine  medspil- 
lende. 

Ofte  har  jeg  tænkt,  at  der  vist  maatte  være 
sydlandsk  blod  i  hende,  som  i  saa  mange  av 
hendes  bysbarn,  og  hvem  kan  vite  —  befolk- 
ningen er  jo  saa  blandet  i  Bergen. 

Hendes  deilige  spil  som  «Aagot»  i  «Leo- 
narda»  og  «Suzanne»  i  «Den  kjedelige  verden» 
var  jeg  saa  heldig  ogsaa  at  faa  se  den  vinter. 

Derimot  fik  jeg  ikke  anledning  at  se  hende 
i  hendes  to  glansroller  «Nora»  og  «Dora». 
«Et  Dukkehjem»  kom  først  ut  i  1880  og  Sar- 
dous  «Dora»  gik  et  par  aar  før. 

Om  vaaren  reiste  jeg  til  Bergen,  hvor  jeg 
debuterte  i  oktober  samme  aar.  Til  Kristi- 
ania teater  kom  jeg  i  august  1881. 

Min  første  debut  der,  var  keiserinde  Zoe  i 
«Væringerne  i  Myklagaard»  av  Oelenschlåger. 

Fru  Juell  spilte  «Maria»,  Zoes  pleiedatter 
og  rivalinde  til  Harald  Haardraades  kjærlig- 
het.   Arnoldus  spilte  Eremitten. 

Like  før  forestillingen,  debutaftenen,  sa  fru 
Juell  til  mig:  «Jeg  staar  og  følger  med  i  ku- 
lissen under  alle  dine  scener,  og  naar  du  hø- 

rer,  at  jeg  stamper  med  foten,  maa  du  spille 
sterkere,  ta  mere  i,  forstaar  du.» 

Kulisserne  var  aapne,  saa  jeg  kunde  baade 
se  og  høre  hende,  og  hun  stampet  næsten  hele 
tiden,  naar  jeg  var  inde  paa  scenen. 

Men  i  monologen  i  3dje  akt,  hvor  Zoe  an- 
moder Hekate  og  alle  mørkets  aander  om  at 
forvandle  hende  til  en  furie,  —  jeg  kan  den 
endnu  utenad: 

Besjæl  mig,  Atreus  og  Thyestes  aander! 

Hvem  overtroens  dumhet  kalder  djævle. 

Forvandler  mig  til  en  furie! 

Opfylder  mit  blod  med  ild! 

Endnu  —  jeg  føler  det  —  end  flyder  der 

Av  Aphrodites  melk 
Formeget  her  i  disse  aarer,»  etc. 

da  tok  hun  saa  voldsomt  i,  at  hun  ikke  bare 
stampet  med  foten  i  gulvet,  men  hun  svinget 
ogsaa  med  begge  armer  i  luften,  saa,  hvis 
aanderne  allikevel  ikke  hørte  mig,  og  skapte 
mig  om  til  en  furie,  var  det  sandelig  ikke 
hendes  skyld. 

I  sidste  akt,  da  Maria  blir  ført  frem  for 
keiserinden  og  denne  skal  støte  dolken  i  sin 
rivalindes   bryst,   hvisker   fru   Juell   til   mig: 

«Hvor  har  du  dolken?»  Til  min  forfærdelse 
ser  jeg,  at  jeg  hadde  glemt  den,  eller  mistet 
den  paa  veien.  Hjælpeløs  og  fortvilet  stod 
jeg  der.  Da  vaklet  hun  ut,  fik  hentet  den,  og 
stak  den  til  mig  under  kappen.  Saa  stor  var 
hendes  virtuositet  at  hun  la  dette  ind  i  spil- 
let, uten  at  et  menneske  merket  det. 

I  oktober  samme  høst  blev  hun  og  Arnol- 
dus  viet  i  Gøteborg.  Hvor  godt  jeg  husker,  da 
hun  som  nygift  kom  op  og  hilste  paa  mig. 
Hun  hadde  sort  taftkaape  med  skindkant  og 
en  fløielslue  m;ed  dusk,  akkurat  som  ung»- 
dommen  bruker  nu.  Hun  var  saa  vakker  og, 
saa  saa  lykkelig  ut. 

Ingen  ante  da,  at  hun  bar  paa  en  dødelig 
sygdom.  Hun  var  33  aar  gammel  og  hadde 
neppe  været  syk  en  dag  i  sit  liv;  hun  stod 
midt  i  sin  kraftige  og  varme  kunst,  og  i  sin 
umættelige  arbeidsiver  syntes  hun  at  bli  ster- 
kere og  friskere  for  hver  ny  rolle. 

I  sommerferierne  blev  hun  syk,  men  hun 
spilte  med  avbrydelser  til  henimot  jul,  skjønt 
hun   ofte  hadde  store   smerter. 

I  november  spilte  jeg  «Valborg»  i  «En 
Fallit»,  hendes  rolle.  Hun  kunde  ikke  over- 
være     prøverne,     men     forestillingsaftenen 

slæpte  hun  sig  ned  og  satte  sig  i  sprinkel- 
logen. 

Da  jeg  kom  til  hende  næste  dag,  laa  hun  til- 
sengs; men  saa  optat  var  hun  av  kunsten, 
saa  gjerne  vilde  hun  hjælpe  mig,  at  hun  glemte 
sig  selv  og  sine  smerter  og  spilte  hele  Val- 
borgs scene  i  3dje  akt  for  mig. 

Først  senere  har  det  rigtig  gaat  op  for  mig, 
hvor  stort  dette  var  av  hende,  for  det  er  en 
lidelse  at  se  et  andet  menneske  i  en  rolle  som 
man  elsker  og  som  man  selv  har  git  liv.  Hvad 
har  ikke  en  saadan  rolle  kostet  av  arbeide, 
angst  og  smerte!  Den  er  blit  en  del  av  os 
selv,  av  vort  eget  væsen.  Selv  om  vi  ikke  har 
evnet  at  fremstille  det  vi  vilde,  det  vi  drømte, 
den  er  dog  vor  eiendom.  —  Hun  hadde  elsket 
denne  rolle  og  elsket  at  spille  den  sammen 
med  sin  mand. 

I  februar  1882  ved  festforestillingerne  for 
kronprins  Gustav  og  kronprinsesse  Victoria, 
hvor  kong  Oscar  hadde  uttalt  specielt  ønske 
om  at  hun  skulde  medvirke,  spilte  hun  endnu 
engang  «Suzanne». 

Paa  scenen  var  hun  like  frisk  og  straa- 
lende  som  før,  men  mellem  akterne  kom 
smerterne  dobbelt  igjen. 

Det  var  sidste  gang  hun  spilte  og  sidste 
gang  hun  var  oppe.  Dagen  efter  forlangte 
hun  bestemt  av  dr.  Edvard  Bull,  som  dengang, 
likesom  nu,  var  vor  kjære  teaterlæge,  at  han 
skulde  si  hende  hvilken  sygdom  hun  led  av, 

Hun  fik  da  vite,  at  det  var  kræft. 

Jeg  var  i  sideværelset,  da  doktoren  var  hos 
hende.  Da  jeg  kom  ind  laa  hun  ganske  stille 
med  de  sorte  øine  stirrende  mot  taket.  Hun 
sa  ingenting,  hun  graat  ikke,  hun  rørte  sig 
ikke. 

Jeg  visste  ikke,  hvad  der  bevæget  sig  i 
hende,  men  morgenen  efter  sa  hun:  «Igaar 
hadde  jeg  gravrædsel,  nu  er  det  over.»  Siden 
var  hun  den  hele  tid  altid  sterk  og  rolig.  Der 
strømmet  ind  breve,  blomster,  frugt  og  alle 
slags  lækre  ting  fra  gammel  og  ung,  fjern  og 
nær,  alle  vilde  vise  hende,  hvor  elsket  hun 
var. 

Men  ingenting  glædet  hende.  «Det  kommer 
for  sent,»  sa  hun. 

En  ting  glædet  hende  allikevel.  Det  var 
den  varme  sympati  hendes  kolleger  viste 
hende.  Blandt  andet  husker  jeg,  at  fru  Fahl- 
strøm, dengang  Alma  Bosse,  hver  dag  kom 
med  en  buket  markblomster;  disse  stod  altid 
ved  hendes  seng. 

Kong  Oscar  sendte  hende  medaljen  «Lit- 
teris  et  artibus».  Hof  marskalk  Frøhlich,  som 
var  medlem  av  direktionen,  og  som  altid  viste 
os  skuespillere  stor  elskværdighet,  kom  op 
med  den  og  fæstet  den  selv  paa  hendes  nat- 
kjole.  Hun  takket,  men  bakefter  sa  hun  bare: 
«Kongen   vet,  at  jeg  skal  dø.» 

Hun  døde  17de  april  1882,  knapt  34  aar 
gammel. 

Hendes  død  var  en  landesorg,  og  ved  hen- 
des begravelse  var  hele  Kristiania  paa  be- 
nene for  at  vise  hende  den  sidste  ære. 

En  scenisk  kunstner  efterlater  sig  jo  bare 
et  navn,  men  Johanne  Juells  navn  vil  for  alle 
tider  leve  i  norsk  dramatisk  kunsthistorie. 
Det  var  tungt,  at  hendes  kunstneriske  arbeide 
blev  avbrutt  midt  i  sin  glans,  men  en  trøst 
er    det,    at    det    fortsætter    i    hendes    datter 

Johanne    D  y  b  w  a  d. 

Min  bror,  Arnoldus  Reimers,  var  født  i 
1844.  Hans  barndomshjem  var  Bergen,  hvor 
vore  forældre,  saa  forskjellige  av  naturel  og 
anlæg,  skapte  for  sin  store  barneflok  et  nøi- 
somt,  men  godt  og  harmonisk  hjem.  Far  var 
sogneprest  til  Korskirken.  Hans  navn  var 
Claus  Frimann  Reimers,  opkaldt  efter  sin 
slegtning  digteren  Claus  Frimann. 

Mor  var  født  Severine  Cathrine  Lem.  Baade 
far  og  mor  nedstammer  fra    Holbergslegten. 

Ludvig  Holbergs  mor  het  Karen  Lem.  Paa 
fars  side  kan  vi  følge  slegtregisteret  op  til 
Holbergs  bror.  Fars  mor  var  datter  av  den 
for  sin  lærdom  bekjendte  rektor,  professor 
Holberg  Arentz,  stifteren  av  prof.  Arentz' 
legat  for  studerende. 

Far  var  sand  og  egte  i  sin  kristendom, 
som  han  var  sand  og  egte  i  hele  sin  færd. 

I  hjemmet  var  han  en  solstraale  med  sin 
kjærlighet  og  mildhet  og  sin  sterkt  humori- 

stiske  sans.  Far  var  en  meget  æsthetisk  mand, 
som  elsket  baade  sin  Oelenschlåger  og  sin 
Holberg.  Han  var  en  barndoms-  og  ungdoms- 
ven av  Welhaven,  som  han  varmt  beundret. 
Sit  talent  som  oplæser  hadde  Arnoldus  i  arv 
efter  far.  Far  var  en  korrekt  og  stemnings- 
fuld  oplæser,  og  han  hadde  ogsaa  en  morsom 
evne  som  fortæller,  hans  forraad  av  anek- 
doter var  uuttømmelig.  Far  var  meget  tea- 
terinteressert. Han  fortalte  selv,  at  han  ofte 
i  studenterdagene  gik  like  fra  aftensangen  til 
teatret,  med  salmeboken  i  lommen. 

Mors  verden  var  hjemmet.  Der  fyldte  hun 
sin  plads  med  sin  viljesterke,  livfulde  per- 
sonlighet. Hun  var  mørk  og  meget  vakker, 
Arnoldus  lignet  hende  av  ydre. 

Det  var  nok  en  skuffelse  for  far,  at  Arnol- 
dus gik  til  teatret,  han  ønsket  at  han  skulde 
studere,  men  da  det  snart  viste  sig,  at  han 
var  kommen  paa  sin  rette  hylde,  forsonte  han 
sig  med   det. 

Far  fik  ikke  se  ham  paa  scenen,  men  naar 
Arnoldus  som  student  kom  til  Bergen  paa 
feriebesøk,  da  kunde  det  nok  hænde  der  blev 
aftenunderholdning  hjemme!  Store  og  smaa 
sat    vi    samlet    i    vor    rummelige    dagligstue 

omkring  far  og  mor,  og  saa  runget  Arnoldus' 
malmfulde   røst  gjennem   rummene. 

Da  gav  han  «Aasgaardsreien»  og  «Repu- 
blikanerne» av  Welhaven,  «Et  Kys»  av  Carl 
Ploug,  Haakon  Jarls  død»  og  «Guldhornene» 
av  Oelenschlager,  og  mange  andre,  og  al- 
drig har  Arnoldus  hat  nogen  tilhører  som 
fulgte  mere  begeistret  og  interessert  med 
end  far. 

Arnoldus  debuterte  20de  november  1867 
som  ridder  «Stig  Hvide»  i  «Svend  Dyrings 
hus»  av  Henrik  Hertz.  —  Blandt  de  mange  lyk- 
ønskningstelegrammer  Arnoldus  fik  efter  sin 
debut,  var  der  et  som  lød  saa:  «Stig  Hvidere». 
Kameraterne  blandt  studenterne  mente,  at 
det  komiske  skulde  bli  hans  fag,  men  Ar- 
noldus' lærer,  den  store  danske  skuespil- 
ler Jørgensen,  hadde  en  anden  opfatning 
Det  glædet  far,  at  Arnoldus  valgte  «Harald 
Haardraade»  i  «Væringerne  i  Myklegaard» 
til  sin  2den  debut. 

Jeg  var  bare  barn  den  gang,  men  jeg  hu- 
sker som  det  var  idag  den  almindelige  glæde 
i  hele  huset,  naar  brevene  kom,  og  aviserne 
med  teateranmeldelserne. 

Jeg  ser  far  foran  skrivebordet,  i  denne  stol 

jeg  sitter  i,  med  Arnoldus'  brev.  Senere  blev 
det  ogsaa  læst  op  for  vennerne,  naar  de  sat 
med  pipen  i  fars  hyggelige  kontor,  presterne 
Thrap,  Daniels,  Daae,  og  biskop  Birkeland, 
som  var  den  allermest  interesserte. 

Arnoldus  talte  ofte  med  begeistring  om 
det  herlige  og  muntre  kameratsliv,  han  levet 
herinde  i  ungdomsaarene. 

«Hvormangen  en  dag,»  sier  han  i  et  brev, 
«aa  ja,  stundom  kanske  natten  med,  tilbragte 
vi  i  lystig  skjæmt,  lun  satire  og  bidende  vid, 
altsammen  i  uskyldig  munterhet.» 

En  kreds  av  begavede,  vittige,  kloke  hoder 
fra  gamle,  gode  Kristianiaslegter,  hadde  sine 
sammenkomster,  jeg  tror  nede  i  den  gamle 
logesal  etsteds.  En  av  Arnoldus'  samtidige 
sier,  at  denne  kreds  godt  kunde  kaldes  en  av- 
lægger  av  «Det  norske  selskap». 

Vittige  replikker  krydset  hverandre,  den 
ene  overgik  den  anden  i  slagfærdighet,  em- 
nerne  var  alt,  hvad  der  var  oppe  i  tiden,  i 
litteratur,  i  kunst,  i  politik.  Arnoldus  var  en 
av  de  faa  av  vennerne,  der  var  konservativ, 
han  var  det  like  til  intolerance. 

Jeg  husker  navn  som  Nils  og  Bredo  Lasson, 
Carl    Morgenstjerne,    Hjalmar    Eger,    Johan 

Behrens,  Prantz  Tandberg,  Bernhard  Thanis, 
Nils  Dietrichson,  som  gik  under  navnet  Nils 
Gladelig.  Denne  sidste  var  en  ubeskrivelig 
vittig  og  slagfærdig  melankoliker,  og  Nils 
Lasson  var  et  musikalsk  geni.  Han  kunde  sitte 
ved  pianoet  til  den  lyse  morgen  og  vennerne 
blev  aldrig  træt  av  at  høre  paa  hans  vidunder- 
lige improvisationer.  «Du  er  lykkelig  som 
kan  faa  følge  din  lyst  og  dine  evner,»  sa  han 
til  Arnoldus,  «det  kan  ikke  jeg.» 

Naar  Arnoldus  spilte  kom  der  stadig  mel- 
lem  akterne  sedler  op  til  ham  med  invita- 
tioner.  Altid  var  der  nogen  som  vilde  ha  fat 
i  ham,  avholdt  som  han  var  av  kameraterne, 
han  var  jo  ikke  den  mindst  morsomme  og 
vittige  blandt  dem. 

Naar  jeg  paa  søstres  vis  vilde  præke  moral 
og  formane  ham,  var  han  fræk  nok  til  at 
svare  smilende  og  blid:  «Nei,  Pia,  som  kunst- 
ner kan  jeg  ha  mine  mangler,  det  indrøm- 
mer  jeg,  men  som  menneske  har  jeg  ingen 
feil,  d  e  r  er  jeg  fuldkommen.» 

Arnoldus  var  en  god  kollega,  som  aldrig 
var  ræd  for  at  ta  parti.  Mere  end  en  gang 
har  han  gaat  i  brechen  for  en  kamerat,  naar 
han  syntes  han  blev  uretfærdig  behandlet. 


HENRIK  KLAUSEN  (1897) 

Han  var  naturligvis  bestandig  i  pengeknipe, 
ja,  det  hændte  ikke  sjelden,  at  selv  jeg  i  min 
armod  fik  føle  det. 

I  slutten  av  2den  akt  i  «Kongsemnerne» 
hvor  Arnoldus  spilte  «Skule»  og  jeg  «Sigrid» 
lyder  replikkerne  saaledes,  Sigrid:  «Farvel 
min  bror,  vi  træffes  en  gang  til.»  «Skule: 
«Naar?»  Sigrid:  «Naar  du  tar  kronen,  naar 
der  er  al  fare,  naar  du  trænger  mig  i  din  høie- 
ste  nød.» 

Under  prøverne  paa  dette  stykke,  merket 
jeg  at  en  krone  daglig  forsvandt  fra  min  por- 
temonnæ  i  kaapen,  som  hang  i  foyeren.  Da 
jeg  syntes  dette  gik  for  vidt  og  tok  fat  paa 
Arnoldus,  sa  han  yderlig  forbauset:  Men 
du  sier  jo  selv:  «Naar  du  tar  kronen,  naar  du 
trænger  mig  i  din  høieste  nød.»  Dette  sa  han 
i  kulissen  saa  alle  de  medspillende  hørte  det, 
og  hver  gang  denne  replik  nærmet  sig,  hadde 
jeg,  og  de  andre  med  mig,  en  haard  kamp  for 
at  holde  den  tilbørlige  alvorlige  tone.  Vi  hadde 
den  største  møie  for  ikke  at  briste  i  latter. 

Men  naar  han  hadde  hævet  sin  gage,  syntes 
Arnoldus  han  var  en  Krøsus.  Traf  jeg  ham 
den  dag,  stanset  han  mig  straks  han  saa  mig, 
stak  haanden  ned  i  lommen  og  tråk  den  op 

fuld  av  sølvpenger,  rakte  mig  den,  og  sa  rig- 
tig  indtrængende  med  sit  elskværdige,  gode 
smil:  «Vil  du  ikke  ha,  Fia,  trænger  du  ikke 
penger?» 

Mere  end  en  gang  har  jeg  angret,  at  jeg 
ikke  forsynte  mig,  rigtig  grundig,  for  at  ha 
noget  i  bakhaanden  til  ham,  naar  han  et  par 
dage  efter  uvægerlig  var  ganske  læns. 

En  dag  i  december  maaned  kom  han  ut 
fra  Prytz'  kontor  i  straalende  humør.  «Ja, 
nu  har  jeg  feiret  17de  mai,»  sa  han.  Saa 
langt  var  han  i  forskud.  Det  gjaldt  jo  ikke 
saa  meget  penger  den  gang.  Hvad  det  gjaldt 
var  at  gi  god  kunst. 

Han  bodde  paa  sin  hybel.  Det  faldt  ham 
ikke  ind,  at  det  skulde  være  anderledes.  Men 
god  kunst  har  jo  altid  trivtes  bedst  i  trange 
kaar. 

Han  skriver  til  en  ven,  (jeg  har  brevet  lig- 
gende her  foran  mig) : 

«Skuespillerens  kunst  er  en  saare  vanske- 
lig kunst,  og  her  hos  os  er  hans  økonomiske 
stilling  mellem  tarvelig  og  bekymringsfuld, 
saa  han  skal  just  ikke  i  saa  henseende  bli 
misundt,  blir  det  vist  ikke  heller,  og  den  slegt 
der  vil  komme  til  at  succedere  os  paa  bræd- 

deme  vil  i  det  nye  teater,  i  vor  med  kjæmpe- 
skridt  voksende  by,  visselig  komme  til  at  virke 
under  ganske  anderledes  gunstige  vilkaar,  — 
og  dog  misunder  jeg  den  ikke,  ti  i  vor  lod 
faldt  det  at  skabe  vore  store  samtidige  Ibsens 
og   Bjørnsons   storslagne,   dramatiske   figurer 

—  la  saa  den  kommende  generation  end  leve 
som  prinser  i  herlighet  og  glæde,  d  e  skal  dog 
komme  til  at  misunde  o  s,  ti  de  maa  bygge 
paa  den  tradition,  vi  har  skapt,  bygge  videre 

—  men  paa  vore  skuldre.» 

Det  er  ikke  min  sak  at  følge  Arnoldus  paa 
hans  utviklingsgang  som  kunstner,  men  jeg 
tror,  at  i  publikums  bevissthet  staar  hans 
«Stensgaard»,  «Ulrik  Brendel»  og  «Hjalmar 
Bkdal»   som  hans  ypperste  præstationer. 

Med  sit  lune,  sin  elskværdighet  og  sin  na- 
turlige replik  hadde  Arnoldus  et  stort  fag  som 
ræssonnøren  i  de  franske  skuespil,  og  i  roller 
som  f.  eks.  «Paul  Raymond»  i  «Den  kjedelige 
verden»  og  «Charles»  i  «Bagtalelsens  skole» 
var  han  meget  morsom  og  indtagende. 

Paa  den  tid  spilte  vi  mange  franske  kon- 
versationsstykker,  og  her  var  det,  at  Olaf 
Hansson  først  slog  igjennem. 

Bergenserne,  som  hadde  lagt  broen  fra  dan- 

sketiden,  dominerte  repertoiret,  og  publi- 
kum blev  til  en  begyndelse  forbløffet  over 
Hanssons  dagligdagse  Kristianiasprog  paa 
Kristiania  scene,  men  litt  efter  litt  vandt  han 
det  fuldstændig  med  sin  tørre,  naturlige,  vit- 
tige og  intelligente  replik. 

I  Mosers  farce  «Bibliothekaren»  var  Hans- 
son, Selmer,  Klausen  og  Arnoldus  ustyrtelig 
morsomme.  Lothar  Macdonald  (Hansson)  den 
unge  galning  som  gir  sig  ut  for  huslæreren 
sitter  for  bordenden  og  skal  holde  et  literært 
foredrag  for  de  unge  piker,  som  lytter  opmerk- 
somt.  Han  begynder  høitidelig:  «Milton  var 
blind»  —  blind?  roper  de  unge  piker  forskræk- 
ket,  saa  stopper  han  og  mumler  for  sig  selv 
usikker  og  spørgende:    «var  han  ikke  blind?» 

Jeg  tror  nærmest  repliken  var  Hanssons  og 
ikke  forfatterens,  han  sa  den  ialfald  med  et 
saant  humor,  at  hele  huset  brast  i  latter. 

Mange  taler  endnu  om  den  festlige  scene 
mellem  den  ældre  Macdonald  (Arnoldus)  og 
skrædder  Gibson  (Henrik  Klausen),  hvor  de 
efter  frokosten  sitter  i  biblioteket  og  politi- 
serer med  morgenaviserne  foran  sig.  Mac- 
donald spør  skrædderen  til  hvilket  parti  han 
hører,  om  han  er  Tory  eller  Whig,  og  skræd- 

deren  svarer:  «Tory  naturligvis,  for  det  er 
jo  alle  fine  folk.»  —  Arnoldus  nød  at  spille 
denne  scene  og  han  moret  sig  kostelig  over 
Henrik  Klausens  skrædder. 

Første  gang  jeg  spilte  med  ham  var  ved 
min  debut  som  Valborg  i  «En  Fallit»;  Arnol- 
dus spilte  Sannæs,  en  rolle  som  var  oplagt 
for  ham. 

Sidste  gang  han  stod  paa  scenen  var  i 
«Hærmændene  paa  Helgeland»,  som  gamle 
Ørnulf.  Her  staar  han  klarest  for  mig  i  min 
erindring.  Aa,  alle  de  ganger,  jeg  har  staat  i 
maaneskin  paa  tunet  i  sneen  og  hørt  ham  si 
drapaet! 

Ørnulf  sitter  der  paa  stenen,  taus,  fordy- 
pet i  sorgen  over  sine  dræpte  sønner,  Dagny 
nærmer  sig  og  sier:  «Hæderlige  mænd  vare 
dine  sønner  alle,  et  kvæde  maa  sies  om  dem, 
og  det  kan  ingen  i  ætten,  uten  du.»  Jeg  mente 
det  den  gang,  og  jeg  mener  det  nu,  at  ingen 
kunde  si  drapaet  som  Arnoldus.  For  han 
hadde  sagatonen,  den  gammeldagse  pathos 
som  maatte  til  og  som  moderne  skuespillere 
ikke  kan  ha. 

Ibsen  var  den  digter  Arnoldus  beundret 
over  alle   andre.    Paa   Ibsens   70   aarige   fød- 

selsdag  var  Arnoldus  meget  syk,  men  han 
samlet  sine  sidste  kræfter  for  at  skrive  en 
hilsen  og  tak  til  digteren  for  de  roller  han 
hadde  git  ham,  Ibsen  skrev  straks  et  par  hjer- 
telige ord  tilbake,  han  skrev,  at  det  var  han 
som  stod  i  gjæld  til  Arnoldus  Reimers  for 
hvad  han  hadde  været  for  hans  digtning.  Efter 
Arnoldus'  død  13de  mai  1899  skrev  Ibsen  til 
mig  et  brev,  som  sluttet  med  disse  ord:  «Vær 
forvisset  om,  at  Deres  kjære  avdøde  bror 
stedse  vil  leve  i  min  erindring  som  en  trofast 
og  varmhjertet  medarbeider.» 

De  sidste  ord  Arnoldus  uttalte  paa  scenen 
blev  disse  berømte,  vidunderlige  ord  av  vor 
store  digter: 

Hil  Jer,  Sønner  gjæve! 

Hil  Jer,  der  I  ride! 

Gudegaven  læger 

Verdens  Ve  og  Kvide. 

VI. 

Min  debut  faiidt  sted  i  Bergen  det  Her- 
rens aar  1879,  i  Kristiania  et  par  aar  senere. 

Blandt  de  mere  fremtrædende  roller,  der 
er  blit  mig  betrodd  i  disse  aar  bør  i  første 
række  nævnes  «Heksen»  i  «Svein  Uræd».  Jeg 
kommer  ridende  gjennem  luften  paa  et  ko- 
steskaft og  daler  ned  midt  paa  scenen  til  al- 
men bestyrtelse. 

Hvorfor  denne  rolle  egentlig  blev  lagt  i 
mine  hænder  har  jeg  aldrig  faat  rigtig  rede 
paa,  da  den  oprindelig  var  skrevet  for  fru 
Gundersen.  Det  var  derfor  med  en  stolt  fø- 
lelse jeg  gik  til  arbeidet,  for  jeg  vil  tilstaa, 
at  jeg  altid  i  stilhet  har  sukket  efter  at  faa 
spille  fru  Gundersens  roller. 

Da  jeg  aldrig  hadde  erfart  hvorledes  en 
heks  talte,  kostet  det  mig  adskillig  møie  at 
finde  den  rette  tone;  men  efterat  jeg  i  læn- 
gere   tid   hadde   prøvet   allehaande   tonearter. 

trodde  jeg  allikevel  tilslut  at  ha  fundet  den 
rette.  Jeg  tok  i  med  mine  lungers  fulde  kraft, 
og  spilte  ut  i  mit  ansigts  sved  dels  under  og 
dels  over  jorden.  Jeg  blev  derfor  ikke  saa 
litet  nedstemt,  da  den  elskværdige  forfatter 
paa  en  av  de  sidste  prøver  tok  mig  tilside,  og 
mildt  men  bedrøvet,  bebreidet  mig  at  jeg 
endnu  bare  antydet  min  rolle. 

jeg  maatte  da  øke  paa  alt  hvad  jeg  for- 
maadde.  Stykket  fik  en  glimrende  sukces. 
Efter  de  6  første  opførelser  maatte  jeg  imid- 
lertid gi  tapt.  Jeg  hadde  ikke  en  tone  mere 
igjen  i  mit  bryst.  Rollen  blev  velvillig  over- 
tat  av  en  av  mine  mandlige  kolleger. 

Tiden  gik.  Jeg  fik  min  stemme  igjen  og 
kunde  nu  gudskelov  efter  nogen  aars  forløp 
atter  overta  en  hekserolle. 

Det  var  første  heks  i  «Macbeth». 

Denne  gang  slåp  jeg  betydelig  lettere.  Jeg 
behøvet  hverken  at  ride  gjennem  luften,  eller 
opliolde  mig  under  scenegulvet.  Jeg  hadde 
bare  sammen  med  de  to  andre  hekser,  Thora 
Hansson  og  Alma  Fahlstrøm,  dels  at  danse 
rundt  en  gryte,  dels  at  røre  i  den  sydende  svovl 
under  besvergelser  og  forband«elser,  og  saa 
forsvinde  under  jorden. 

Atter  klang  min  røst  dyp,  saftig  og  mystisk, 
og  overdøvet  endog  orkestret. 

«Macbeth»  opnaadde  til  alt  held  ikke  den 
sukces  som  «Svein  Uræd»  i  sin  tid,  hvorfor  jeg 
kunde  glæde  mig  ved  at  beholde  rollen  under 
alle  opførelser. 

Jeg  slåp  fra  den  historie  med  bare  et  halvt 
aars  halskatarrh. 

Ganske  restituert  og  i  fuld  vigør  igjen  ven- 
ter jeg  nu  bare  paa  den  tredje  heks,  hvis  da 
ikke  det  gamle  teaters  mure  styrter  sam- 
men for  min  røst,  likesom  Jerichos  mure  for 
Joshvas  trompeter. 

Kristiania  1918. 

